2020. gada 1. aprīlī Rīkojums Nr. 143

Rīgā (prot. Nr. 20 26. §)

**Par finansējuma piešķiršanu Rēzeknes novada domei**

1. Pamatojoties uz Militārā dienesta likuma 55. panta trešo un piekto daļu, papildus Ministru kabineta 2019. gada 27. marta rīkojumā Nr. 125 "Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā, un to aprīkošanai ar iekārtām un mēbelēm" (Latvijas Vēstnesis, 2019, 63. nr.) norādītajam finansējumam piešķirt Rēzeknes novada domei 72 166 *euro* no Aizsardzības ministrijas budžeta programmas 33.00.00 "Aizsardzības īpašumu pārvaldīšana" dzīvojamās mājas un dzīvokļu remontam un dzīvokļu aprīkošanai ar iekārtām Jaunatnes ielā 4, Lūznavā, Lūznavas pagastā, Rēzeknes novadā.

2. Aizsardzības ministrijai veikt grozījumus sadarbības līgumā ar Rēzeknes novada domi par finansējuma piešķiršanu (kas noslēgts, pamatojoties uz Ministru kabineta 2019. gada 27. marta rīkojumu Nr. 125 "Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā, un to aprīkošanai ar iekārtām un mēbelēm") un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Rēzeknes novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks